**Høgskolen i Nord-Trøndelag** (**HiNT**) var en statlig høgskole i Nord-Trøndelag. Høgskolen hadde rundt 4 000 studenter og 400 ansatte, fordelt på de fire studiestedene i Levanger, Steinkjer, Namsos og Stjørdal. Bevilgning for 2015 var 462 millioner kroner. Strukturen stammet fra Høgskolereformen i 1994, da fire statlige høgskoler i Nord-Trøndelag ble slått sammen.

Formålet med høgskolen var å tilby kompetanse som samsvarer med regionens behov. Høgskolen tilbød omkring 100 fag- og profesjonsstudier innen skole, oppvekst, kultur, helse, næring og forvaltning. Disse kunne tas i varierende lengder fra halvårsenheter til bachelorgrader, mastergrader og enkelte doktorgradstudier, samt en rekke kurs-, etter- og videreutdanninger.

Det største studiestedet fantes på Røstad i Levanger, mens den felles administrasjonen lå i Steinkjer.

Historie
--------

Høgskolen i Nord-Trøndelag ble opprettet i sin seneste form den 1. august 1994, da Nord-Trøndelag distriktshøgskole, Høgskolen i Levanger og Innherred sykepleierhøgskole og Namdal sykepleierhøgskole ble slått sammen som følge av Høgskolereformen. I Nord-Trøndelag distriktshøgskole inngikk også den tidligere Statens skogskoles avdeling i Steinkjer. Den 1. januar 2004 ble også Statens trafikklærerskole i Stjørdal en del av Høgskolen i Nord-Trøndelag.

De gamle sykepleierhøgskolene ble opprettet som profesjonsutdanninger ved Namdal sykehus og Innherred sykehus i 1930-årene. Høgskolene var i likhet med sykehusene i fylkeskommunalt eie frem til midten av 1980-årene, da de ble overtatt av staten. Distriktshøgskolen i Steinkjer ble opprettet i 1981, opprinnelig med kandidatstudier i økonomi og administrasjon, landbruksøkonomi, informasjonsteknologi og offentlig administrasjon og ledelse. Den eldste delen av Høgskolen i Nord-Trøndelag er studiemiljøet i Levanger. Lærerskolen i Levanger var en direkte videreføring av Klæbu seminar, etablert 1839, som flyttet sin virksomhet til byen i 1892. Fra 1984 ble fagtilbudet utvidet, og 1989 også med ingeniørutdanning. I 1999 ble alle fagtilbudene i Levanger samlokalisert på Røstad. Fra høsten 2000 har Levanger videregående skole holdt til i de tidligere lokalene til lærerskolen.

Høgskolen ble del av Nord universitet fra 1. januar 2016.

Organisering
------------

Etter en omorganisering i 2007 ble studievirksomheten fordelt på fem avdelinger:

* Avdeling for helsefag (Namsos og Levanger)
* Avdeling for økonomi, organisasjon og ledelse (Levanger og Steinkjer)
* Avdeling for landbruk og IT (Steinkjer)
* Avdeling for lærerutdanning (Levanger)
* Avdeling for trafikklærerutdanning (Stjørdal)

I tillegg hadde høgskolen regulær studievirksomhet i Verdal, en treårig bachelorutdanning i teaterproduksjon og skuespill i samarbeid med Nord-Trøndelag Teater. Høgskolen tilbød også et toårig studium i idrettsfag samlokalisert med Meråker videregående skole.

Høgskolen tilbød internasjonalisering av studier, både muligheter for å ta deler av sin ordinære utdanning i utlandet, eller ved å fortsette å utdanne seg i utlandet etter endte studier.

Innen forskningsarbeid samarbeidet høgskolen tett med Trøndelag Forskning og Utvikling (TFoU) i Steinkjer.

Ledere
------

Fra 2011 hadde høgskolen ekstern styreleder og ansatt rektor. Rektoren var tidligere valgt for fire år.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Rektorer

| # | Navn |  | Fra | Til |
| --- | --- | --- | --- | --- |
| 1 | Asbjørn Folkvord(1937–) |  | 1994 | 2000 |
| 2 | Knut Ingar Westeren(1950–) |  | 2000 | 2003 |
| 3 | Ole Meier Kjerkol(1946–2017) |  | 2003 | 2007 |
| 4 | Knut Arne Hovdal(1961–) |  | 2007 | 2011 |
| 5 | Steinar Nebb(1955–2016) |  | 2011 | 2015 |

 | Direktører

| # | Navn |  | Fra | Til |
| --- | --- | --- | --- | --- |
| 1 | Tor Frigaard(–) |  | 1994 | 1999 |
| 2 | Søren Fredrik Voie(1949–) |  | 1999 | 2001 |
| 3 | Torunn Austheim(1959–) |  | 2002 | 2009 |
| 4 | Beate Aspdal(–) |  | 2009 | 2015 |

 |
|  |  |

Se også
-------

* Studentsamskipnaden i Nord-Trøndelag

Referanser
----------

1. ↑  Folke- og middelskolebygget (Skolegata 22); steinkjerleksikonet.no
2. ↑  «Strategisk plan. Høgskolen i Nord-Trøndelag 2013–2016» (PDF). Høgskolen i Nord-Trøndelag. 2012. Arkivert fra originalen (PDF) 20. desember 2013. Besøkt 19. desember 2013.
3. ↑  Totalt antall registrerte studenter ifølge Database for statistikk om høgre utdanning DBH
4. ↑  Antall ansatte i forskjellige kategorier ifølge Database for statistikk om høgre utdanning DBH
5. ↑  Såre fornøyd med budsjettet" Arkivert 13. oktober 2014 hos Wayback Machine.
6. ↑  Nebb, Steinar (22. august 2013). «Den regionale høgskolens betydning og rolle». *Trønder-Avisa*: 3.
7. ↑  «Om HiNT». Høgskolen i Nord-Trøndelag. Arkivert fra originalen 20. desember 2013. Besøkt 19. desember 2013.
8. ↑  Nytt universitet i Midt- og Nord-Norge

Eksterne lenker
---------------

* Nettstaden til HiNT (1. august 2015)

| * v
* d
* r
Norges universiteter og høyskoler |
| --- |
| Universiteter | 

|  |  |
| --- | --- |
| U5 | 
* Bergen
* NMBU
* NTNU
* Oslo
* Tromsø

 |
| Nye | 
* Agder
* Nord
* Oslomet
* Stavanger
* Sørøst-Norge

 |

 |
| Vitenskapeligehøyskoler | 

|  |  |
| --- | --- |
| Statlige | 
* Arkitektur- og designhøgskolen i Oslo
* Høgskolen i Molde
* Kunsthøgskolen i Oslo
* Norges handelshøyskole
* Norges idrettshøgskole
* Norges musikkhøgskole

 |
| Private | 
* Handelshøyskolen BI
* MF vitenskapelig høyskole
* VID vitenskapelige høgskole

 |

 |
| Regionalehøyskoler | 
* Innlandet
* Samisk
* Vestlandet
* Volda
* Østfold

 |
| Andre statligehøyskoler | 
* Forsvarets høgskole
* Politihøgskolen

 |
| Privatehøyskoler | 
* Ansgarskolen
* Dr Mauds Minne
* Fjellhaug
* Høyskolen Kristiania
* Lovisenberg
* NLA Høgskolen

 |
| *Se også: Høgskoler med akkrediterte studietilbud* Det finnes i tillegg flere institusjoner med godkjente studier på høyskolenivå, men uten institusjonsakkreditering som høyskole. Disse har likevel rett til å kalle seg høgskole/høyskole. |

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** LCCN **·** Forvaltningsdatabasen
 |